
ΠΕ ΡΙΕΧΟΜΕ ΝΑ 
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναγκαστικής απαλλοτριώσεως για την κατασκευή δικτύου 
του έργου «αρδευτικά δίκτυα Ιεράπετρας Κρήτης» Ν. Λασιθίου. . 

Κήρυξη αναγκαστικής απαλλοτριώσεως για την κατασκευή δι¬ 
κτύων, του έργου «Αρδευτικά δίκτυα Ιεράπετρας - Κρήτης» Ν. 
Λασιθίου... 

Κήρυξη ως αναδασωτέας δημοσίας εκτάσεως 50 στρεμμάτων στη 
θέση «Τσούκα» της Κοινότητας Μαρτίνου του Νομού Φθιώτιδας. 

Αναγκαστική απαλλοτρίωση αγροτεμαχίων στο αγρόκτημα Κλει- 
σοχωρίου Δήμου Έδεσσας Ν. Πέλλας για τη δημιουργία χώρου 
εναπόθεσης απορριμάτων. 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για την κατασκευή της Ν.Ε.Ο. θεσ/νίκης - Ν. Μουδα- 
νιών. 

ΠΟΛΕΟΔΟΜΙΑ 

ΑΝΑΚΟΙΝΩΣΕΙΣ 

Ειδοποίηση για Παρακατάθεση αποζημίωσης ακινήτων που έχουν 
ρυμοτομηθεί με το εγκεκριμένο ρυμοτομικό σχέδιο του Δήμου 
Αθηναίων για τη διάνοιξη της οδού Πανόρμου στο τμήμα από 
την οδό Δούκισας Πλακεντίας μέχρι την Λεωφόρο Κηφισίας, 
σύμφωνα με τις ενδείξεις της πράξης αναλογισμού 33/86. 

Ειδοποίηση για Παρακατάθεση αποζημίωσης ακινήτων που έχουν 
ρυμοτομηθεί με το εγκεκριμένο ρυμοτομικό σχέδιο του Δήμου 
Κηφισιάς για τη διεύρυνση της Λεωφ. Κηφισιάς από την οδό Μη¬ 
τροπολίτου Ιακώβου μέχρι την οδό Αδριανού, σύμφωνα με τις εν¬ 
δείξεις της πράξης αναλογισμού 148/83. .. 7 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 5728 ' (1) 

Κήρυξη αναγκαστικής απαλλοτριώσεως για την κατασκευή δικτύου του 
έργου «αρδευτικά δίκτυα Ιεράπετρας Κρήτης» Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη: . 

1) Τις διατάξεις του Ν, 3200/55 «περί διοικητικής αποκεντρώ- 
σεως» σε συνδυασμό με τις διατάξεις του Ν.Δ. 532/70 «περί συμπλη- 
ρώσεως των διατάξεων «περί διοικητικής αποκεντρώσεως». 

2) Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ. 139/71 «περί της αρμο¬ 
διότητας των Νομαρχών προς κήρυξη αναγκαστικών τινων απαλλοτρι¬ 
ώσεων». 

3) Τις διατάξεις του άρθρου 33 του Ν. Δ/τος 3881./1958 «περί έρ¬ 


γων Εγγύων Βελτιώσεων». 

4) Το έγγραφο της 1ης ΔΕΚΕ με αριθμούς πρωτ. 1066/394/ 
14.9.1988 που μας προτείνει την κήρυξη της απαλλοτριώσεως, απο¬ 
φασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικώτερα για την κατασκευή αρδευτικών δικτύων στην 

1 Ιεράπετρα, έκτασης συνολικού εμβαδού 2.535,76 μ 2 που βρίσκεται 
στην παρακάτω περιοχή: ΑΖΒ Κλάδος Κ139 - Υ268, Κ140 - Υ267 
όπως η έκταση τούτη φαίνεται στο από Μάιο 1988 κτηματολογικά δια- 

2 γράμματα και στους αντίστοιχους κτηματολογικούς πίνακες του μελε¬ 
τητή Γ. Μπαλάσκα και έχει θεωρήσει ο Προϊστάμενος της 1ης ΔΕΚΕ 

3 στις 2.9.1988, Γεώργιος Πρατικάκης. 

Η απαλλοτρίωση κηρύσσεται υπέρ του Δημοσίου και με δαπάνη που 
θα αντιμετωπιστεί από τις πιστώσεις για έργα Δημοσίων Επενδύσεων 

4 (αριθ. έργου 8572600 ΔΕ). 

Η δαπάνη αποζημίωσης των απαλλοτριουμένων ακινήτων, ανέρχε¬ 
ται καθώς προκύπτει από τον πίνακα προεκτάσεως στο ποσό των 
1.014.304 δρχ. 

.· Η απόφαση αυτή να δημοσιευθεί στην Εφημερίδα της Κυβερνήσεως. 

. Άγιος Νικόλαος, 21 Σεπτεμβρίου 1988 
Ο Νομάρχης 

ΓΕΩΡΓ. ΤΖΑΝΑΚΑΚΗΣ 

-*- 

Αριθ. 5631 ’ (2) 

Κήρυξη αναγκαστικής απαλλοτριώσεως για την κατασκευή δικτύων, 
του έργου «Αρδευτικά δίκτυα Ιεράπετρας - Κρήτης» Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1) Τις διατάξεις του Ν. 3200/55 «περί διοικητικής αποκεντρώ- 
ρώσεως», σε συνδυασμό με τις διατάξεις του Ν.Δ. 532/70 «περί συ- 
μπληρώσεως των διατάξεων περί διοικητικής αποκεντρώσεως». 

2) Τις διατάξεις του Ν.Δ. 797/71 «περί αναγκαστικών απαλλοτριώ¬ 

σεων σε συνδυασμό με τις διατάξεις του Β.Δ. 139/71 «περί της'αρμο- 
διότητας των Νομαρχών προς κήρυξη αναγκαστικών τινων απαλλοτρι¬ 
ώσεων». ' 

3) Τις διατάξεις του άρθρου 33 του Ν.Δ. 3881/1958 «περί έργων 
Εγγύων Βελτιώσεων». 

4) Το έγγραφο της 1ης Δ.Ε.Κ.Ε. με αριθ. πρωτ. 945/353/ 
29.7.88 που μας προτείνει την κήρυξη της απαλλοτρίωσης, αποφασί¬ 
ζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικώτερα για την κατασκευή αρδευτικών δικτύων στην 
Ιεράπετρα, έκτασης συνολικού εμβαδού 5.422, 12 μ 2 που βρίσκετα 
στις παρακάτω περιοχές: 

Ζώνη Υ.Ζ.Α., Κλάδος ΚΙ-79-Υ342, ΚΙ-79 - Υ340 
Ζώνη Υ.Ζ.Α., Κλάδος Υ347 - Υ348, Υ347 - Υ350 
Ζώνη Υ.Ζ.Α., Κλάδος Κ.204-Υ402, Κ204 - Υ401, Κ177 - 
Υ337 

Ζώνη Υ.Ζ.Α., Κλάδος Υ 393 - Υ 398 
Ζώνη Α.Ζ.Β., Κλάδος Κ128 - Υ 250 

Κλάδος Κ122 - Τ 242 τ.μ. Κ123. I - Κ124, Κ124 - Τ237. 

Όπως η έκταση τούτη φαίνεται στα από Ιανουάριο και Απρίλιο 1988 
κτηματολογικά διαγράμματα και στους αντίστοιχους κτηματολογικούς 
πίνακες του μελετητή Γ. Μπαλάσκα και έχει θεωρήσει ο Προϊστάμενος 
της 1ης Δ.Ε.Κ.Ε. Γεώργιος Πρακτικάκης. 

Η απαλλοτρίωση κηρύσσεται υπέρ του Δημοσίου και με δαπάνη, που 
θα αντιμετωπιστεί ο,πό τις πιστώσεις για Έργα Δημοσίων Επενδύσεων 
(Αριθμός έργου 8572600 Δ.Ε.). 

Η δαπάνη αποζημιώσεως των απαλλοτριουμένων ακινήτων, ανέρχε¬ 
ται καθώς προκύπτει από τον πίνακα προεκτάσεως στο ποσά των 
2.080.205 δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαος, 19 Σεπτεμβρίου 1988 
Ο Νομάρχης 

ΓΕΩΡΓ. ΤΖΑΝΑΚΑΚΗΣ 
- 4 - 

Αριθ. 3112 (3) 

Κήρυξη ως αναδασωτέας δημοσίας εκτάσεως 50 στρεμμάτων στη θέση 
«Τσούκα» της Κοινότητας Μαρτίνου του Νομού Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1) Τις διατάξεις του άρθρου 111 παρ. 3 του Συντάγματος. 

2) Τις περί Διοικητικής αποκεντρώσεως διατάξεις. 

3) Τις διατάξεις του Νόμου 998/79 «περί προστασίας δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παράγραφος 1 και 3, 


β) του άρθρου 38 παράγραφος 1. 

4) Τις διαταγές του Υπουργείου Γεωργίας. 

α) 160417/1180/8.7.80, β) 182447/3049/24.9.80. 

5) Την αριθ. 2617/30.9.88 πρόταση του Δασαρχείου Αταλάντης 
περί κηρύξεως αναδασωτέας της αναφερόμενης στο θέμα εκτάσεως. 

6) Την αριθ. 22961/85 απόφαση Νομάρχη Φθ/δος «περί παραχω- 
ρήσεως αρμοδιοτήτων κ.λπ.», αποφασίζουμε: 

Κηρύσσουμε αναδασωτέα, με σκοπό την επαναδημιουργία της δασι¬ 
κής βλαατήσεως που καταστράφηκε από πυρκαγιά την 20.9.88 και θα 
επιτευχθεί με φυσική αναγέννηση και τη διατήρηση του χαρακτήρος του 
δάσους, ώστε να αποκλεισθεί η διάθεση αυτής για άλλο σκοπό, τη δημό¬ 
σια έκταση των πενήντα (50) στρεμ. που βρίσκεται στη θέση «Τσούκα» 
της Κοινότητας Μαρτίνου του Νομού Φθιώτιδας και προσδιορίζεται από 
τα στοιχεία 1, 2, 3, 4, 5, 6, 7, 8, 9, 1 όπως φαίνονται στο συνημμένο 
διάγραμμα, το οποίο αποτελεί αναπόσπαστο μέρος της απόφασης αυτής 
και έχει όρια: 

Ανατολικά: Με αγροτικές καλλιέργειες. 

Δυτικά: Με αγροτικό δρόμο και δημόσιο δάσος πεύκης. 

Βόρεια: Με αγροτικό δρόμο. 

Νότια: Με αγροτικές καλλιέργειες και δημόσιο δάσος πεύκης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 4 Οκτωβρίου 1988 

Με εντολή Νομάρχη 
Ο Διευθυντής Δασών 
ΓΕΡ. ΖΑΜΑΝΗΣ 


Δ Λ!ΛΡΧ*Ό 

ΤΟ/ΐ/ίΟ 

Αριθ. 5563 . . (4) 

Αναγκαστική απαλλοτρίωση αγροτεμαχίων στο αγρόκτημα Κλεισοχω- 

ρίου Δήμου Έδεσσας Ν. Πέλλας για τη δημιουργία χώρου εναπόθε¬ 
σης απορριμάτων. 

Ο ΔΗΜΑΡΧΟΣ ΕΥΒΟΙΑΣ 

Με την αριθμό 143/6.9.1988 απόφαση του Δημοτικού Συμβουλίου 
Έδεσσας που εκδόθηκε σύμφωνα με τις διατάξεις των άρθρων 243 και 
244 του Π.Δ. 76/1985 (Δ.Κ.Κ.) κηρύσσονται ανοίγκαστικά απαλλο- 
τριωτέα για λόγους δημόσιας ωφέλειας και συγκεκριμένα για τη δη¬ 
μιουργία χώρου εναπόθεσης απορριμάτων τα παρακάτω αγροτεμάχια 
που βρίσκονται στη θέση «Άσπρο Κεφάλι» του αγροκτήματος Κλεισο- 
χωρίου του Δήμου Έδεσσας: 

1. Αγροτεμάχιο εμβαδού 5.000 τ.μ. φέρεται ότι ανήκει στους εικα¬ 
ζόμενους ιδιοκτήτες κληρονόμους Χρήστου Δουλκερίδη του Δημη- 
τρίου. 

2. Αγροτεμάχιο εμβαδού 7.313 τ.μ. που φέρεται ότι ανήκει στον ει¬ 
καζόμενο ιδιοκτήτη Χρήστο Καρτσώλη του Θεοχάρη. 

3. Αγροτεμάχιο εμβαδού 3.750 τ.μ. που φέρεται ότι ανήκει στους ει¬ 
καζόμενους ιδιοκτήτες κληρονόμους Αντωνίου Μουράτογλου του Ιω¬ 
άννη και 

4. Αγροτεμάχιο εμβαδού 8.125 τ.μ. που φέρεται ότι ανήκει στους ει¬ 
καζόμενους ιδιοκτήτες κληρονόμους Ιγνατίου Χαραλαμπίδη του Χαρα- 
λάμπου. 

Η απαλλοτρίωση γίνεται υπέρ και με δαπάνες του Δήμου Έδεσσας, η 
δε αποζημίωση θα καταβληθεί σύμφωνα με τις κείμενες διατάξεις. 

Έδεσσα, 3 Οκτωβρίου 1988 

Ο Δήμαρχος 
ΠΕΤΡΟΣ ΣΟΥΓΓΑΡΗΣ 

- —4 - 

ΑΝΑΚΟΙΝΩΣΕΙΣ 

Αριθ. Α12α/1536/Φ·34 (5) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για την κατασκευή της Ν.Ε.Ο. Θεσ/νίκης - Ν. Μουδανιών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με: 

1)ταάρθρα7 καιδτουΝ.Δ. 797/1971 «περί αναγκαστικών απαλ¬ 
λοτριώσεων» και 2) τις διατάξεις του Π.Δ/τος 69/8.2.88 ΦΕΚ 28/ 
16.2.88» για τον οργανισμό της Γενικής Γραμματείας Δημόσιων Έρ¬ 
γων» ανακοινώνει: 

α) σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. Π.5209/699/ 
20.8.86 κοινή απόφαση των Υπουργών Οικονομικών και Δημ. Έργων 
(ΦΕΚ 706/86 τ.Δ') για την κατασκευή της ΝΕΟ Θεσ/νίκης Ν. Μου¬ 
δανιών τμήμα παραλλαγή Νέας Καλλικράτειας χ.θ.Ο + 000-χ.θ.7 + 
183,37, β) τους ενυποθήκους δανειστές και τους τρίτους διεκδικητές 
των αριθ. ΚΟ 195, 196, 198, 199, 200 έως και 213 ακινήτων αυ¬ 
τών, ότι η αποζημίωση της εδαφικής επιφάνειας και των επικειμένων 
της, όπως περιγράφονται στο σχετικό κτηματολογικό πίνακα, που κα¬ 
θορίστηκε με την 2642/24.5.88 απόφαση του Μον. Πρωτ. Θεσ/νίκης 
έχει παρακατατεθεί στο Υπ/μα του Ταμείου Παρακαταθηκών και Δα¬ 
νείων Θέσ/νίκης. 

Σχετικά έχει εκδοθεί το 426837/16.9.88 γραμμάτιο σύστασης πα¬ 
ρακαταθήκης ποσού δρχ. τριάντα τεσσάρων εκατομμυρίων εκατόν εί¬ 
κοσι έξι χιλιάδων επτακοσίων δέκα πέντε (34.126.715). 

Η αποζημίωση θα αποδοθεί στα πρόσωπα που αναγνωρισθούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Σεπτεμβρίου 1988 

Με εντολή Υπουργού 
Ο Δ/ντής 

ΚΩΝ. ΔΕΣΥΠΡΗΣ 


ΠΟΛΕΟΔΟΜΙΑ 

ΑΝΑΚΟΙΝΩΣΕΙΣ 

Αριθ. Δ12/0/11665 (6) 

Ειδοποίηση για Παρακατάθεση αποζημίωσης ακινήτων που έχουν ρυ- 
μοτομηθεί με το εγκεκριμένο ρυμοτομικό σχέδιο του Δήμου Αθη¬ 
ναίων για τη διάνοιξη της οδού Πανόρμου στο τμήμα από την οδό 
Δούκισας Πλακεντίας μέχρι την Λεωφόρο Κηφισίας, σύμφωνα με τις 
ενδείξεις της πράξης αναλογισμού 33/86. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν.Δ. 17.7.1923 «περί σχεδίων πόλεων, κωμών 
κ.λπ.» (ΦΕΚ 228Α/23). 

2) Τις διατάξεις του Ν.Δ/τος 797/71 «περί αναγκαστικών απαλλο¬ 
τριώσεων» (ΦΕΚ 1Α/71). 

3. Τον-πίνακα παρακατάθεσης της αποζημίωσης με ημερομηνία 

1.10.88 που καθορίστηκε με την απόφαση του Μονομελούς Πρωτοδι¬ 
κείου Αθηνών 801/ 23.6.87 για ακίνητα που ρυμοτομήθηκαν με το 
εγκριμένο ρυμοτομικό σχέδιο του Δήμου Αθηναίων για τη διάνοιξη της 
οδού Πανόρμου στο τμήμα από την οδό Δούκισας Πλ,ακεντίας μέχρι τη 
Λεωφόρο Κηφισίας, σύμφωνα με τις ενδείξεις της πράξης αναλογισμού 
33/86. 

4) Τις διατάξεις του Π.Δ.69/88 ΦΕΚ 28/16.2.88 τ.Α' «Οργανι¬ 
σμός Γ.Γ.Δ.Ε.», Ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα που έχουν ρυμοτομηθεί, όπως σημειώνονται στα 
στοιχεία προδικασίας του άρθρου 5 του Ν.653/77 ότι η αποζημίωση 
για τα ακίνητα αυτά έχει κατατεθεί στο Ταμείο Παρακαταθηκών και 
Δανείων, ύστερα από τον συμψηφισμό δικαιωμάτων και υποχρεώσεων 
που προβλέπει το άρθρο 6 του Ν.5269/31 με την έκδοση του γραμμα¬ 
τίου παρακαταθήκης 938400/29.9.88 για συνολικό ποσό είκοσι επτά 
εκατομμυρίων τετρακοσίων σαράντα επτά χιλιάδων επτακοσίων 
(27.447.700) δρχ. 

Η παρακατάθεση της αποζημίωσης, έγινε υπέρ των προσώπων που 
αναγράφονται παρακάτω και θα καταβληθεί μόνο στα πρόσωπα που θα 
αναγνωριστούν δικαιούχοι. 

1) Ψίμαρη Νικολέτα (ιδ. 08) (2.362.680) δραχμές, 

2) Ψίμαρη Νικολέτα, Μαρκουλάτου Φωτεινή (ιδ.07) (2.778.420) 
δραχμές, 

3) Πετούρη Μαριάνθη, Βασιλειάδης Γεώργιος, Καραμιχάλη Αδαμα¬ 
ντία (ιδ.09) (3.916.540) δρχ. 

4) Σακαβέλης Κων/νος, Βαφείδης Ελευθέριος (ιδ. 12) (3.887.280) 

δ ΡΧ·> . 

5) Αθανασιάδης Στυλιανός, Ανδρεάδου Χρυσάνθη, Βέλης Κων/νος 
(ιδ.13) (4.517.240) δρχ. 

6) Καραγιάννης Κων/νος (ιδ. 15) (5.226.280) δρχ. 7) I. Νέγκας Δ. 
Ξιγκάκης ΟΕ, Ν. Ωραιόπουλος (ιδ.58α) (4.759.260) δρχ. 

Αθήνα, 7 Οκτωβρίου 1988 

Με εντολή Υπουργού 
Ο Δ/ντής 

ΚΩΝ. ΔΕΣΥΠΡΗΣ 

-♦- 

Αριθ. Α12/Οικ./11668 (7) 

Ειδοποίηση για Παρακατάθεση αποζημίωσης ακινήτων που έχουν ρυ¬ 
μοτομηθεί με το εγκεκριμένο ρυμοτομικό σχέδιο του Δήμου Κηφι¬ 
σιάς για τη διεύρυνση της Λεωφ. Κηφισιάς από την οδό Μητροπολί¬ 
του Ιακώβου μέχρι την οδό Αδριανού, σύμφωνα με τις ενδείξεις της 
πράξης αναλογισμού 148/83. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν.Δ. 17.7.1923 «περί σχεδίων πόλεων, κωμών 
κ.λπ.» (ΦΕΚ 228Α/23). 

2) Τις διατάξεις του Ν.Δ/τος 797/71 «περί αναγκαστικών απαλλο¬ 
τριώσεων» (ΦΕΚ 1Α/71). 

3. Τον πίνακα παρακατάθεσης της αποζημίωσης με ημερομηνία 

23.9.88 που καθορίστηκε με την απόφαση 1162/19.12.83 απόφαση 
του Μονομελούς Πρωτοδικείου Αθηνών για ακίνητα που ρυμοτομήθη¬ 
καν με το εγκριμένο ρυμοτομικό σχέδιο του Δήμου Κηφισιάς για τη 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


διεύρυνση της Λεωφ. Κηφισιάς από την οδό Μητρ. Ιακώβου μέχρι την 
οδό Αδριανού, σύμφωνο: με τις ενδείξεις της πράξης αναλογισμού 148/ 
1983. ' 

4) Τις διατάξεις του Π.Δ.69/88 ΦΕΚ 28/16.2.88 τ.Α' «Οργανι¬ 
σμός Γ.Γ.Δ.Ε.», Ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα που έχουν ρυμοτομηθεί, όπως σημειώνονται στα 
στοιχεία προδικασίας του άρθρου 5 του Ν.653/77 ότι η αποζημίωση 
για τα ακίνητα αυτά έχει κατατεθεί στο Ταμείο Παρακαταθηκών και 
Δανείων, ύστερα από τον συμψηφισμό δικαιωμάτων και υποχρεώσεων 
που προβλέπει το άρθρο 6 του Ν.5269/31 με την έκδοση του γραμμα¬ 
τίου" παρακαταθήκης 938401/29.9.1988 για συνολικό ποσό 


5.978.880 δρχ. 

Η παρακατάθεση της αποζημίωσης, έγινε υπέρ των προσώπων που 
αναγράφονται παρακάτω και θα καταβληθεί μόνο στα πρόσωπα που θα 
αναγνωριστούν δικαιούχοι. 

1) Ιωάννη Δαρίβα, Αναστασίου Δαρίβα, Παπαγεωργίου Αικατερίνης 
και Καραμάνου Άννας (5.978.880 δρχ.). 

Αθήνα, 7 Οκτωβρίου 1988 

Με εντολή Υπουργού · 

Ο Δ/ντής 

ΚΩΝ. ΔΕΣΥΠΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



